Ванга приживе е считала за свой рожден ден 31 януари, а не 3 октомври
Снимка: Информационна агенция "Фокус" Сотир Иванов, директор на Исторически музей – Петрич в интервю за Радио „Фокус“ – Пирин по повод 106-годишнина от рождението на пророчицата Ванга.Фокус: Г-н Иванов, как в Исторически музей – Петрич отбелязвате годишнината от рождението на Ванга?Сотир Иванов: 31 януари за нас винаги е важна дата. Тази година ще се ограничим в това да бъде безплатен ден и да бъде малко по-различна беседата, която предлагаме на нашите посетители. Това се налага, защото месец януари беше изключително тежък в чисто метеорологично отношение за Община Петрич. Имахме много сняг и ниски температури, които не са характерни за нашия регион докато всички изложби, които правим са във вътрешния двор на къщата, но сега времето не позволява да покажем нещо което е било близко и съкровено за нея, за Ванга, така както беше на 14 октомври, когато показахме нейната изключителна изложба от икони свързана със Св. Петка. Поради тази причина ще се ограничим в по-специална беседа и безплатен вход за абсолютно всички посетители на 31 януари 2017 година.Фокус: За нашите слушатели и читатели, които не са посещавали до момента къщата – музей, то може ли да ни кажете къде точно се намира тя?Сотир Иванов: Адресът е изключително лесен. Къща-музей „Ванга“ се намира на улица „Ванга“ № 10.Това е къщата, в която тя прекарва целия си живот. Къщата е построена от нейния съпруг. Интересното в тази къща е, че ние запазихме всичко във вида, който е оставила приживе пророчицата. Така че влизайки в къщата виждате не само онова, което чисто материално я е заобикаляло като иконите, мебелите, но чрез разположението на мебелите, чрез разположението на всичко това което може да видите в интериора добивате представи и за нейния духовен свят, за нейната скромност, чистота, този култ към белия цвят, тази прецизност в една изключително малка почти възрожденска българска къща, в която обаче има една топлина която е характерна и която е била важна наред с предсказанията.Фокус: Какво е работното време на къщата-музей?Сотир Иванов: Къщата-музей запазва стандартно работно време от 10.00 д0 17.00 часа. Ние по принцип работим всеки работен ден от понеделник до неделя, включително. Разбира се ако на 31 януари има по-голям интерес има готовност да увеличим работното време. Със сигурност къщата ще бъде отворена 1 час по-рано, а вече ако има посетителки интерес ще остане отворена до последния посетител.Фокус: Няма как да не Ви попитам и един въпрос, който доста вълнува историците. Става дума за това, че за рождената дата на Ванга се спори дали тя е 31 януари или 3 октомври. Тя самата приживе казва, че ще се спори доста за това нещо. В тази връзка как Вие решихте този проблем?Сотир Иванов: Ние отбелязваме и двете дати, но сме с по-голям афинитет към 31 януари, защото самата тя приживе е считала този ден за свой рожден ден. Сега, нека се върнем в миналото – тя е родена на 31 януари 1911 година в Струмица. За този регион от българското народно пространство все още продължава възраждането, защото ние сме освободени в резултат на Балканската война, която избухва на 5 октомври 1912 година. През възраждането не е имало такива чисто административни принципи за отбелязване на рождения ден. Общо взето е било така – когато свещеника впише в църковните книги или съответните регистри. Имало е разбира се забавяне. Нека не забравяме, че тя е била в махала, която е доста отдалечена от тази централна градска част на Струмица, комуникациите са били забавени. По скоро не бих дал абсолютна сигурност на нито една рождена дата на някой роден в този период, в тази част на географските територии. Затова слагаме афинитета към 31 януари след като и тя самата искрено е вярвала, че това е нейната дата. Ливия НИНОВА © 2017 Всички права запазени. Позоваването на Информационна агенция "Фокус" е задължително!Всички мнения, оценки и твърдения, изказани в интервютата отразяват лични виждания и „Фокус” не носи отговорност за тях